CELEX: 32014D0226
Language: ro
Date: 2014-04-14 00:00:00
Title: 2014/226/UE: Decizia de punere în aplicare a Consiliului din 14 aprilie 2014 privind prelungirea perioadei de aplicare a dreptului acordat pentru coproducții audiovizuale prevăzut la articolul 5 din Protocolul privind cooperarea culturală la Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte

25.4.2014   
            
            
               RO
            
            
               Jurnalul Oficial al Uniunii Europene
            
            
               L 124/25
            
         DECIZIA DE PUNERE ÎN APLICARE A CONSILIULUI
   din 14 aprilie 2014
   privind prelungirea perioadei de aplicare a dreptului acordat pentru coproducții audiovizuale prevăzut la articolul 5 din Protocolul privind cooperarea culturală la Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte
   (2014/226/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere articolul 4 alineatul (1) din Decizia 2011/265/UE a Consiliului din 16 septembrie 2010 privind semnarea, în numele Uniunii Europene, și aplicarea cu titlu provizoriu a Acordului de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (1),
   având în vedere propunerea Comisiei Europene,
   întrucât:
   
               (1)
            
            
               Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (2) (denumit în continuare „acordul”) a fost semnat la data de 6 octombrie 2010. Protocolul privind cooperarea culturală (denumit în continuare „protocolul”), care este anexat la acord, stabilește la articolul 1 cadrul în care părțile cooperează în vederea încurajării schimburilor privind activități, bunuri și servicii culturale, inclusiv, inter alia, în sectorul audiovizualului.
            
         
               (2)
            
            
               În temeiul articolului 15.10 alineatul (5) din acord, acesta a fost pus în aplicare parțial, cu titlu provizoriu, prin Decizia 2011/265/UE de la 1 iulie 2011, sub rezerva încheierii sale la o dată ulterioară.
            
         
               (3)
            
            
               În temeiul articolului 3 din Decizia 2011/265/UE, articolul 5 din Protocolul privind coproducțiile audiovizuale a fost aplicat provizoriu cu excepția alineatului (2) din protocol.
            
         
               (4)
            
            
               În conformitate cu articolul 4 alineatul (1) din Decizia 2011/265/UE, Comisia avizează Coreea în scris cu privire la intenția Uniunii de a nu prelungi perioada de aplicare a dreptului acordat coproducțiilor audiovizuale în temeiul articolului 5 din protocol și conform procedurii prevăzute la articolul 5 alineatul (8) din protocolul respectiv, cu excepția cazului în care, la propunerea Comisiei și cu patru luni înaintea expirării perioadei de aplicare respective, Consiliul este de acord să prelungească perioada în cauză. Mai mult, în temeiul articolului 4 alineatul (1) din Decizia 2011/265/UE, în cazul în care Consiliul este de acord cu prelungirea perioadei de aplicare a dreptului, obligația avizării scrise urmează să redevină aplicabilă la sfârșitul perioadei prelungite de aplicare a dreptului. În scopurile specifice deciziei referitoare la prelungirea perioadei de aplicare a dreptului, Consiliul decide în unanimitate.
            
         
               (5)
            
            
               La 25 septembrie 2013, Grupul consultativ intern al Uniunii, stabilit în conformitate cu articolul 3 alineatul (5) din protocol, a emis un aviz favorabil privind prelungirea perioadei de aplicare a dreptului, astfel cum se prevede la articolul 5 alineatul (8) litera (a) din protocol.
            
         
               (6)
            
            
               Consiliul este de acord cu prelungirea perioadei de aplicare a dreptului acordat coproducțiilor audiovizuale de a beneficia de sistemele respective ale părților de promovare a conținutului cultural local și regional, astfel cum se prevede în articolul 5 alineatele (4), (5), (6) și (7) din protocol.
            
         
               (7)
            
            
               Prezenta decizie nu aduce atingere competențelor Uniunii și ale statelor membre,
            
         ADOPTĂ PREZENTA DECIZIE:
   Articolul 1
   Perioada de aplicare a dreptului acordat coproducțiilor audiovizuale de a beneficia de sistemele respective ale părților de promovare a conținutului cultural local și regional, astfel cum se prevede la articolul 5 alineatele (4), (5), (6) și (7) din protocol, se prelungește pentru o durată de trei ani, începând cu 1 iulie 2014 până la 30 iunie 2017.
   Articolul 2
   Prezenta decizie intră în vigoare la data adoptării.
   
      Adoptată la Luxemburg, 14 aprilie 2014.
      
         
            Pentru Consiliu
         
         
            Președintele
         
         A. TSAFTARIS
      
   
   
      (1)  JO L 127, 14.5.2011, p. 1.
   
      (2)  JO L 127, 14.5.2011, p. 6.